1 Corinthians 15
Jisaso nɨpe'máná xwárɨpáyo dánɨ wiápí̵nɨmeaŋí̵pɨ nánɨrɨnɨ.1 Gí̵ nɨrɨxí̵meáyí̵ne', xwɨyí̵á yayí̵ neainarɨŋí̵ nionɨ wáí̵ searɨŋápɨ —Apɨ seyí̵ne' arí̵á nɨnirí̵ná “Neparɨnɨ.” nɨyaiwiro dɨŋí̵ nɨwɨkwí̵roro íkí̵á xwí̵á aí tí̵nɨ nerí̵ná sí̵kí̵kí̵ nonɨrɨ roarɨŋí̵pa seyí̵ne' enɨ axí̵pɨ xwɨyí̵á apɨ tí̵nɨ sí̵kí̵kí̵ nonɨrɨ rogí̵ápɨrɨnɨ. Apɨ nánɨ dirɨrí̵ oseaimɨnɨ. 2 Seyí̵ne' nionɨ wáí̵ searɨŋápɨ anɨŋí̵ miní̵ xaíwí̵ í̵á nɨxɨra nurónáyí̵, Gorɨxo apimɨ dánɨ yeáyí̵ seayimɨxemeaní̵árɨnɨ. Seyí̵ne' sɨnɨ xaíwí̵ í̵á rɨxɨrɨŋoɨ? E mepa nerí̵náyí̵, surí̵má wɨkwí̵ropaxí̵rɨnɨ. 3 Nionɨ wáí̵ nɨsearɨrí̵ná xwɨyí̵á xɨránɨ xɨránɨ imónɨŋí̵ searɨŋápɨ —Apɨ nionɨ enɨ eŋíná arí̵á wiŋápɨrɨnɨ. Apɨ, ayí̵ rɨpɨrɨnɨ. Kiraiso nánɨ eŋíná Bɨkwí̵yo dánɨ nɨrɨnɨrɨ eánɨŋí̵pa o nene í̵wí̵ yarɨŋwápɨ yokwarɨmí̵ neaiiní̵a nánɨ nɨperɨ 4 xwí̵á nɨweyárɨmáná eŋáná Bɨkwí̵yo dánɨ “O nɨwiápí̵nɨmeaní̵árɨnɨ.” nɨrɨnɨrɨ eánɨŋí̵pa sí̵á wɨyau' wɨyi nórɨmáná eŋáná Gorɨxoyá dɨŋí̵ tí̵nɨ wiápí̵nɨmeaŋɨnigɨnɨ. 5 Nɨwiápí̵nɨmeámo Pitaomɨ sɨŋánɨ nurónapɨrɨ rí̵wí̵yo xegí̵ wiepɨsiŋí̵ we' wu'kau' sɨkwí̵ wau' awamɨ sɨŋánɨ urónapɨŋɨnigɨnɨ. 6 E nemáná ámɨ rí̵wí̵yo xí̵omɨ dɨŋí̵ wɨkwí̵rogí̵áyí̵ —Ayí̵ 500 apimɨ wiárí̵ mu'rogí̵áyí̵rɨnɨ. Nionɨ payí̵ rɨpɨ eaarɨŋá ríná wínɨ wínɨ rɨxa nɨpero aiwɨ náyí̵ sɨnɨ ŋweaŋoɨ. Apimɨ ná wínánɨ axíná sɨŋánɨ urónapɨŋɨnigɨnɨ. 7 E nemáná rí̵wí̵yo xegí̵ xogwáo Jemisomɨ sɨŋánɨ nurónapɨmáná wáí̵ wurɨmeiarɨgí̵á nowamɨnɨ enɨ sɨŋánɨ urónapɨŋɨnigɨnɨ. 8 E ne'ɨsáná nionɨ —Nionɨ apɨxíwa niaíwí̵ nɨxɨrɨróná kwíyí̵ wiárɨgí̵áyí̵ woní̵nɨŋí̵ imónɨŋáonɨrɨnɨ. Nionɨ awamɨ aga rí̵wí̵ náyo yoparí̵pɨ sɨŋánɨ nimónɨŋɨnigɨnɨ. 9 Ayí̵ rɨpɨ nánɨ rarɨŋɨnɨ. Nionɨ ámá Gorɨxoyá sɨyikí̵ imónɨgí̵áyo xeanɨŋí̵ wikáragáonɨ eŋagɨ nánɨ wáí̵ wurɨmeiarɨŋwá nɨgí̵ wí̵a nɨwamɨnɨ sɨyikwí̵nɨŋí̵ imónɨŋáonɨ, ayí̵ nionɨrɨnɨ. Gorɨxoyá sɨyikí̵ imónɨgí̵áyo xeanɨŋí̵ wikáragá eŋagɨ nánɨ nepa “Wáí̵ wurɨmeiarɨŋí̵ imónɨŋí̵ woxɨnɨ.” nɨrɨpaxí̵ menɨnɨ. 10 E nerɨ aí Gorɨxo wá nɨnɨwianɨrɨ niiŋí̵pimɨ dánɨ agwɨ ríná nionɨ imónɨŋápɨ imónɨŋɨnɨ. O wá nɨwianɨŋí̵pɨ surí̵má nɨwianɨŋí̵manɨ. Oweoɨ, nionɨ anɨŋí̵ miní̵ nerɨ nánɨ wáí̵ wurɨmeiarɨŋwá nɨgí̵ wí̵amɨ mu'roŋárɨnɨ. E nerɨ aí niɨwanɨŋonɨ eŋí̵ eánɨŋí̵pimɨ dánɨ nerɨ mu'roŋámanɨ. Nionɨ eŋápɨ sa Gorɨxo wá nɨwianɨŋí̵pimɨ dánɨ eŋá eŋagɨ nánɨ rarɨŋɨnɨ. 11 Ayɨnánɨ seyí̵ne' awamɨ wigí̵ maŋí̵yo dánɨ arí̵á nɨwirí̵náranɨ, nionɨyáyo dánɨ arí̵á nɨnirí̵náranɨ, wáí̵ nɨnonenɨ seararɨŋwá seyí̵ne' dɨŋí̵ wɨkwí̵rogí̵ápɨ, ná bɨnɨ ayí̵ apɨrɨnɨ.
“Rí̵we'ná pegí̵áyí̵ ní̵nɨ wiápí̵nɨmeapí̵rí̵árɨnɨ.” urɨŋí̵ nánɨrɨnɨ.12 None wáí̵ nɨsearɨrí̵ná “Kiraiso Gorɨxoyá dɨŋí̵yo dánɨ wiápí̵nɨmeaŋɨnigɨnɨ.” seararɨŋwá eŋagɨ nánɨ segí̵yí̵ wí dɨŋí̵ arɨge nɨyaiwiro “Pegí̵áyí̵ ámɨ sɨŋí̵ nero wí wiápí̵nɨmeapí̵rí̵á menɨnɨ.” rarɨgí̵árɨnɨ? 13 Ayí̵ rarɨgí̵ápa ámá pegí̵áyí̵ nepa mɨwiápí̵nɨmeapa nerí̵náyí̵, “Kiraiso aí Gorɨxoyá dɨŋí̵ tí̵nɨ wiápí̵nɨmeaŋí̵manɨ.” ranɨgɨnɨ. 14 Kiraiso Gorɨxoyá dɨŋí̵ tí̵nɨ mɨwiápí̵nɨmeapa nerɨ sɨŋwɨrɨyí̵, xwɨyí̵á none wáí̵ seararɨŋwápɨ ná mayí̵ imónɨrɨ seyí̵ne' dɨŋí̵ wɨkwí̵roarɨgí̵ápɨ ná mayí̵ imónɨrɨ epaxí̵rɨnɨ. 15 Sɨpí imónɨŋí̵ apɨ yanɨrɨ eŋwá aí ámɨ bɨ rɨpɨ ámá yapí̵ rarɨgí̵áyí̵ yapɨ imónanɨrɨ eŋwárɨnɨ. None “Gorɨxoyá dɨŋí̵yo dánɨ Kiraiso wiápí̵nɨmeaŋí̵rɨnɨ.” xeŋwí̵ ranɨrɨ eŋwá eŋagɨ nánɨ “Yapí̵ rarɨgí̵áyí̵ yapɨ imónɨŋwɨnɨ.” rɨpaxí̵rɨnɨ. Pegí̵áyí̵ nepa Gorɨxoyá dɨŋí̵yo dánɨ mɨwiápí̵nɨmeapa nerí̵náyí̵, “Kiraiso enɨ Gorɨxoyá dɨŋí̵ tí̵nɨ wiápí̵nɨmeaŋí̵manɨ.” rɨpaxí̵rɨnɨ. 16 Ayí̵ rɨpɨ nánɨ rarɨŋɨnɨ. Ámá pegí̵áyí̵ Gorɨxoyá dɨŋí̵ tí̵nɨ mɨwiápí̵nɨmeapa nerónáyí̵, “Kiraiso aí wí wiápí̵nɨmeaŋí̵manɨ.” ranɨgɨnɨ. 17 Kiraiso Gorɨxoyá dɨŋí̵ tí̵nɨ mɨwiápí̵nɨmeapa nerɨ sɨŋwɨrɨyí̵, seyí̵ne' dɨŋí̵ wɨkwí̵rogí̵ápɨ sɨwiá wɨkwí̵roro segí̵ í̵wí̵ yarɨgí̵ápɨ nánɨ sɨnɨ xwɨyí̵á meárɨnɨpaxí̵ imónɨro yanɨro egí̵árɨnɨ. 18 Ámá Kiraisomɨ dɨŋí̵ nɨwɨkwí̵roárɨmáná pegí̵áyí̵ enɨ rɨxa anɨŋí̵nɨ aní̵nanɨro egí̵árɨnɨ. 19 Nene re nɨyaiwirane, “Nene nɨpe'máná eŋáná Kiraiso wí arɨrá neainɨní̵ámanɨ. Sa xwí̵á rɨrímɨnɨ emearí̵ná Kiraiso arɨrá neainɨní̵árɨnɨ.” E nɨyaiwirane omɨnɨ dɨŋí̵ nikwí̵morane'náyí̵, ámá íkí̵nɨŋí̵ sɨpí wipaxí̵ imónɨŋí̵ nɨyonɨ nánɨ nene aŋɨpaxí̵ neaipaxí̵rɨnɨ. Ayí̵ Kiraiso nepa xwárɨpáyo dánɨ mɨwiápí̵nɨmeapa eŋí̵ eŋánáyí̵ nánɨ rarɨŋɨnɨ.
20 Nionɨ e nɨsearɨrɨ aiwɨ Kiraiso nɨperɨ weŋí̵mɨ dánɨ Gorɨxoyá dɨŋí̵ tí̵nɨ wiápí̵nɨmeaŋí̵rɨnɨ. O ámá rɨxa pegí̵áyí̵ nánɨ xámɨ nɨwiápí̵nɨmearí̵ná omɨŋí̵yo aiwá nɨwákwíní̵ wí xámɨ miarɨgí̵ápánɨŋí̵ wiápí̵nɨmeaŋí̵rɨnɨ. 21 Ayí̵ rɨpɨ nánɨ seararɨŋɨnɨ. Ámá wo sɨpí yagí̵pimɨ dánɨ ámae'ne pearɨŋwárɨnɨ. E yarɨŋwápa ámá ámɨ wo eŋí̵pimɨ dánɨ enɨ wiápí̵nɨmeaní̵wárɨnɨ. 22 Nɨnenenɨ Adamo tí̵nɨ ikárɨnɨŋwae'ne imónɨŋagwɨ nánɨ pearɨŋwárɨnɨ. E yarɨŋwápa Kiraiso tí̵nɨ ikárɨnɨŋwae'ne neperane aiwɨ ámɨ sɨŋí̵ nerane wiápí̵nɨmeaní̵wá eŋagɨ nánɨ rarɨŋɨnɨ. 23 Wiápí̵nɨmeapí̵rí̵áyí̵ wigí̵ imónáná wiápí̵nɨmeapí̵rí̵árɨnɨ. Kiraiso aiwá nɨwákwíní̵ wínɨŋí̵ xámɨ wiápí̵nɨmeaŋí̵rɨnɨ. Omɨ dánɨ rí̵wí̵yo xí̵o weapáná xegí̵ imónɨgí̵áyí̵ wiápí̵nɨmeapí̵rí̵árɨnɨ. 24 O ámɨ aŋí̵namɨ dánɨ nɨweapɨrí̵ná amɨpí nene tí̵ŋí̵ ríná imónɨŋí̵pɨ yoparí̵pɨ imónɨní̵árɨnɨ. Íná aŋí̵nají̵ranɨ, ámáranɨ, omɨ maŋí̵ pí̵rí̵ wiaíkiarɨgí̵á gɨyí̵ gɨyí̵, eŋí̵ eánɨgí̵áyí̵ imónɨro ne'ní̵ tí̵gí̵áyí̵nɨŋí̵ imónɨro meŋweagí̵áyí̵ imónɨro egí̵áyo anɨpá nɨwimɨxɨmáná ámá xí̵oyá xwioxí̵yo mɨmeámí̵ nerɨ umeŋweaní̵áyí̵ xano Gorɨxomɨ sɨmaŋwí̵yónɨŋí̵ wurí̵nɨpí̵rɨ wiiní̵árɨnɨ. 25 Ayí̵ rɨpɨ nánɨ rarɨŋɨnɨ. Gorɨxo ámá Kiraiso tí̵nɨ sí̵mí̵ tí̵nɨ inarɨgí̵áyo xopɨrárí̵ nɨwirɨ íkwiaŋwí̵ xegí̵ sɨkwí̵ ikwiárɨní̵ánánɨŋí̵ wimɨxɨyiní̵e nánɨ mɨxí̵ ináyí̵ nimónɨrɨ meŋweaní̵árɨnɨ. Bɨkwí̵yo apɨ nánɨ e nɨrɨnɨrɨ eánɨŋagɨ nánɨ rarɨŋɨnɨ. 26 Sí̵mí̵ tí̵nɨ inarɨgí̵í yoparí̵ anɨpá imɨxɨní̵ápɨ, ayí̵ pɨyí̵ nene pearɨŋwápɨrɨnɨ. 27 Bɨkwí̵yo bɨ rɨpɨ xɨxenɨ nɨrɨnɨrɨ eánɨnɨ, “Gorɨxo amɨpí ní̵nɨ omɨ sɨmaŋwí̵yónɨŋí̵ wimɨxɨyiŋí̵rɨnɨ.” nɨrɨnɨrɨ eánɨŋagɨ aí ananɨ re yaiwipaxí̵rɨnɨ, “Amɨpí ní̵nɨyɨ rɨnɨŋí̵pɨ, ayí̵ amɨpí ní̵nɨ Kiraisomɨ sɨmaŋwí̵yónɨŋí̵ oimónɨrɨ wimɨxɨyiŋo enɨ nánɨ mɨrɨnɨnɨ.” yaiwipaxí̵rɨnɨ. 28 Amɨpí nɨpɨnɨ xewaxomɨ sɨmaŋwí̵yónɨŋí̵ yeáyí̵ wurí̵nɨŋáná o dɨŋí̵ re nɨmorɨ ení̵árɨnɨ, “Gí̵ ápo Gorɨxo amɨpí nɨyonɨ ámáyoranɨ, amɨpíyoranɨ, seáyɨ e nɨwimónɨrɨ oumeŋweanɨrɨ xewanɨŋonɨ amɨpí nɨpɨnɨ sɨmaŋwí̵yónɨŋí̵ nimɨxɨyiŋomɨ sɨmaŋwí̵yónɨŋí̵ yeáyí̵ owurí̵nɨmɨnɨ.” nɨmorɨ e ení̵árɨnɨ.
29 “Ámá pegí̵áyí̵ wiápí̵nɨmeapí̵rí̵árɨnɨ.” seararɨŋwápɨ nepa mimónɨŋánáyí̵, pí nánɨ wiyí̵ne' segí̵ pegí̵á wínɨyo naŋí̵ owimɨxaneyɨnɨro ámɨ wayí̵ meaarɨgí̵árɨnɨ? “Pegí̵áyí̵ wí wiápí̵nɨmeapí̵rí̵ámanɨ.” rarɨgí̵ápɨ nepa imónɨŋánáyí̵, pegí̵á wínɨyo naŋí̵ rɨpɨ oimɨxaneyɨnɨro neróná pí naŋí̵pɨ owianeyɨnɨro epaxí̵rɨnɨ? Oweoɨ, sa surí̵má epaxí̵rɨnɨ. 30 “Pegí̵áyí̵ wiápí̵nɨmeapí̵rí̵árɨnɨ.” rarɨŋwápɨ nepa mimónɨŋánáyí̵, pí nánɨ Jisasoyá wáí̵ wurɨmeiarɨŋwáone yoí̵ mayí̵ imónanɨrɨ yarɨŋwɨnɨ? 31 Gí̵ nɨrɨxí̵meáyí̵ne', sí̵á ayí̵ ayo nemerí̵ná “Nionɨ nɨpe'mí̵áonɨrɨnɨ.” yaiwinarɨŋápɨ sí̵mí̵ e nɨtɨnɨmɨ emearɨŋárɨnɨ. E seararɨŋagɨ aí “Xewanɨŋo seáyɨ e nimónɨrɨ rarɨnɨ.” mɨniaiwipanɨ. Seyí̵ne' negí̵ Ámɨná Kiraisɨ Jisaso tí̵nɨ anɨ ikárɨnɨŋwae'ne nimónɨrane nánɨ nionɨ mɨxí̵ nɨmeakí̵nɨrɨ “ ‘Nɨpe'mí̵áonɨrɨnɨ.’ yaiwinarɨŋápɨ sí̵mí̵ e nɨtɨnɨmɨ emearɨŋɨnɨ.” seararɨŋɨnɨ. 32 “Pegí̵áyí̵ wiápí̵nɨmeapí̵rí̵árɨnɨ.” rarɨŋwápɨ nepa mimónɨŋánáyí̵, nionɨ pí nánɨ aŋí̵ Epesasɨyɨ rɨnɨŋí̵pimɨ nɨŋwearí̵ná xwɨyí̵á Gorɨxoyápɨ arí̵kí wáí̵ urɨmemɨnɨrɨ nánɨ yoí̵ mayí̵ nimónɨrɨ ámá wí sidí̵ iŋí̵ rɨrómí̵ yarɨŋí̵pánɨŋí̵ yarɨgí̵áyí̵ tí̵nɨ nawínɨ mɨxí̵ inɨŋárɨnɨ? Pípɨ naŋí̵ oniinɨrɨ e eŋárɨnɨ? E nerɨ aí pegí̵áyí̵ nepa mɨwiápí̵nɨmeapa nerí̵náyí̵, ámá wínɨyí̵ re rarɨgí̵ápa, “Apaxí̵ me' pearɨŋwae'ne eŋagɨ nánɨ amɨpí wí nánɨ ‘Arɨge oyaneyɨ?’ mɨyaiwí sa maiwí iniɨgí̵ nɨrane aiwá nɨrane oyaneyɨ.” rarɨgí̵ápa nionɨ enɨ axí̵pɨ e rɨpaxí̵rɨnɨ. 33 E nerɨ aí ámá yapí̵ oneaiepɨsípoyɨnɨrɨ sɨŋwí̵ mɨwɨnɨpanɨ. Ámá rí̵á kɨroarɨgí̵áyí̵ tí̵nɨ nɨkumɨxɨnɨro nawínɨ nemerónáyí̵, seyí̵ne' naŋí̵ yarɨgí̵ápɨ pí̵rí̵ nɨseawiaíkiro sɨpí imónɨŋí̵pɨ yapí̵ seaiepɨsipí̵rɨxɨnɨrɨ seararɨŋɨnɨ. 34 Seyí̵ne' xaxá yarɨgí̵ápɨ pí̵nɨ nɨwiárɨmáná píránɨŋí̵ dɨŋí̵ nɨmoro segí̵ í̵wí̵ yarɨgí̵ápɨ enɨ pí̵nɨ wiárí̵í̵rɨxɨnɨ. Segí̵yí̵ wí nepa Gorɨxo nánɨ dɨŋí̵ mɨmoŋoɨ. Ayɨnánɨ ayá seainɨpaxí̵pɨ rí̵ɨnɨ.
“Pegí̵áyí̵ nɨwiápí̵nɨmearóná wará ámɨ xegí̵ bɨ ninɨmɨ wiápí̵nɨmeapí̵rí̵árɨnɨ.” urɨŋí̵ nánɨrɨnɨ.35 Ámá wí yarɨŋí̵ re nipí̵ráoɨ, “Ámá pegí̵áyí̵ ámɨ arɨge nero wiápí̵nɨmeapí̵rí̵árɨnɨ? Wará ámɨ gí̵mɨnɨ gí̵pɨ ninɨmɨ wiápí̵nɨmeapí̵rí̵árɨnɨ?” nɨráná 36 re urí̵ɨmɨgɨnɨ, “Majɨmají̵á ikárɨnarɨgí̵á tɨyí̵ne', ‘Aiwá siyí̵ wiároarɨŋwáyí̵ urí̵ nerɨ mɨpie'ropa nerí̵náyí̵, nerápɨrɨ nɨyapɨpaxí̵rɨnɨ.’ rɨseaimónarɨnɨ? Oweoɨ, xámɨ urí̵ nerɨ nɨpie'rómáná rí̵wí̵yo nerápɨrɨ yaparɨŋí̵rɨnɨ.” urí̵ɨmɨgɨnɨ. 37 Siyí̵ seyí̵ne' wiároarɨgí̵ápɨ wití̵ siyí̵ranɨ, ámɨ xegí̵ wíranɨ, nɨwiáróa nurí̵náyí̵, rɨxa nerápɨrɨ nɨyapɨmáná imónɨŋí̵pɨ wiároarɨgí̵áranɨ? Oweoɨ, siyí̵ anɨpápɨ wiároarɨgí̵árɨnɨ. 38 Seyí̵ne' siyí̵ anɨpápɨ wiároarɨŋagí̵a aí Gorɨxo “Apɨ nerápɨrɨ oyapɨnɨ.” yaiwiarɨŋí̵pɨ tí̵nɨ xɨxenɨ nerápɨrɨ yaparɨŋí̵rɨnɨ. Siyí̵ apɨ apɨ xegí̵ ɨwí̵ranɨ, eŋí̵ranɨ, apɨ tí̵nɨ xɨxenɨ imónɨŋí̵pɨ xɨxegí̵nɨ apɨ yapɨ pí̵á orɨxɨnɨrɨ imɨxarɨŋí̵rɨnɨ. 39 Wará ní̵nɨ axí̵pɨ minɨnɨ. Ámá wará xegí̵ enɨ bɨ inɨnɨ. Naŋwí̵ wará xegí̵ enɨ bɨ inɨnɨ. Iŋí̵ wará xegí̵ enɨ bɨ inɨnɨ. Peyí̵ wará xegí̵ enɨ bɨ inɨnɨ. 40 Amɨpí aŋí̵namɨ dáŋí̵ pí̵á rɨxɨŋí̵yí̵ tí̵nɨ xwí̵árímɨ dáŋí̵ pí̵á rɨxɨŋí̵yí̵ tí̵nɨ nánɨ enɨ dɨŋí̵ mópoyɨ. Awiaxí̵ amɨpí aŋí̵namɨ dáŋí̵ pí̵á rɨxɨŋí̵yí̵ imónɨŋí̵pɨ xegí̵ bɨ imónɨnɨ. Awiaxí̵ amɨpí xwí̵árímɨ dáŋí̵ pí̵á rɨxɨŋí̵yí̵ xegí̵ bɨ imónɨnɨ. 41 Wí̵á ónarɨŋí̵yí̵ nánɨ enɨ dɨŋí̵ mópoyɨ. Sogwí̵ wí̵á ókiarɨŋí̵pɨ xegí̵ bɨ imónɨnɨ. Emá wí̵á ókiarɨŋí̵pɨ xegí̵ bɨ imónɨnɨ. Siŋí̵ wí̵á ókiarɨŋí̵pɨ enɨ xegí̵ bɨ imónɨnɨ. Siŋí̵ ní̵nɨyí̵ enɨ wí̵á ókiarɨŋí̵yí̵ axí̵pɨ mimónɨnɨ. Xegí̵ bɨ xegí̵ bɨ imónɨnɨ.
42 Ámá pegí̵áyí̵ nɨwiápí̵nɨmearóná wará inɨpí̵rí̵ápɨ nionɨ nɨra warɨŋápí̵nɨŋí̵ imónɨnɨ. Wará agwɨ ríná ninɨrane ŋweaŋwápɨ —Apɨ urí̵ epaxí̵ imónɨŋí̵pɨrɨnɨ. Apɨ xwí̵á weyárarɨŋwá eŋagɨ aí urí̵ mepaxí̵ imónɨŋí̵pɨ ninɨmáná wiápí̵nɨmeaní̵wárɨnɨ. 43 Wará nene xwí̵á weyárarɨŋwápɨ, ayí̵ sɨpí imónɨŋagɨ aí sɨŋí̵ ninɨmɨ wiápí̵nɨmeaní̵wápɨ, ayí̵ aga awiaxí̵ imónɨŋí̵pɨrɨnɨ. Wará xwí̵á weyárarɨŋwápɨ eŋí̵ meánɨŋí̵pɨ imónɨŋagɨ aí sɨŋí̵ ninɨmɨ wiápí̵nɨmeaní̵wápɨ eŋí̵ eánɨŋí̵ imónɨŋí̵pɨrɨnɨ. 44 Wará nene xwí̵á weyárarɨŋwápɨ xwí̵á tí̵yo dáŋí̵ imónɨŋagɨ aí sɨŋí̵ ninɨmɨ wiápí̵nɨmeaní̵wápɨ, ayí̵ aŋí̵namɨ dáŋí̵ kwíyí̵piyá wará imónɨnɨ.
Wará xwí̵á tí̵yo dáŋí̵ imónɨŋí̵pɨ eŋagɨ nánɨ re yaiwipaxí̵rɨnɨ, “Aŋí̵namɨ dáŋí̵ kwíyí̵piyá wará imónɨŋí̵pɨ enɨ rí̵a wenɨ?” yaiwipaxí̵rɨnɨ. 45 Bɨkwí̵yo dánɨ apɨ tí̵nɨ xɨxenɨ imónɨŋí̵ rɨpɨ rɨnɨŋagɨ nánɨ rarɨŋɨnɨ. “Ámá iwamí̵ó imónɨŋí̵ Adamomɨ Gorɨxo nimɨxɨrí̵ná dɨŋí̵ sɨxí̵ umímoŋí̵ eŋagɨ nánɨ o dɨŋí̵ tí̵ŋí̵ wo nimónɨmɨ sɨŋí̵ wagí̵rɨnɨ.” rɨnɨŋagɨ aí Adamomɨ rí̵wí̵yo imónɨŋo —O Kiraisorɨnɨ. O ámáyo dɨŋí̵ nɨyɨmɨŋí̵pɨ sɨxí̵ umímoní̵a nánɨ kwíyí̵ imónɨŋorɨnɨ. 46 E nerɨ aí aŋí̵namɨ dáŋí̵ kwíyí̵piyá wará xámɨ imónarɨŋwámanɨ. Wará xwí̵á rɨrímɨ dáŋí̵pɨ nimónɨmáná rí̵wí̵yo aŋí̵namɨ dáŋí̵ imónɨŋí̵pɨ inaní̵wárɨnɨ. 47 Ámá Gorɨxo iwamí̵ó imɨxɨŋo xwí̵á tí̵nɨ imɨxɨŋí̵ eŋagɨ nánɨ xegí̵ wará xwí̵árímɨ dáŋí̵ inarɨŋwápɨ imónagí̵rɨnɨ. E nerɨ aí ámá rí̵wí̵yo imónɨŋo —O Kiraisorɨnɨ. O wará aŋí̵namɨ dáŋí̵ imónɨŋí̵pɨ imónɨŋí̵rɨnɨ. 48 Xwí̵á tí̵yo ŋwearɨgí̵á gɨyí̵ wará ámá xwí̵á tí̵nɨ imɨxɨnɨŋo inagí̵pa inarɨgí̵árɨnɨ. Aŋí̵namɨ ŋwearɨgí̵á gɨyí̵ wará ámá aŋí̵namɨ dáŋo inɨŋí̵pa axí̵pɨ inarɨgí̵árɨnɨ. 49 Ayɨnánɨ dɨŋí̵ re oyaiwianeyɨ, “Agwɨ nene wará ámá xwí̵á tí̵nɨ imɨxɨnɨŋo inagí̵pa rɨxa ninɨrane nánɨ rí̵we'ná wará ámá aŋí̵namɨ dáŋo inɨŋí̵pa inaní̵wárɨnɨ.” oyaiwianeyɨ.
50 Gí̵ nɨrɨxí̵meáyí̵ne', rɨpɨ osearɨmɨnɨ. Ámá wará íkí̵á ɨwí̵ wɨnánɨŋí̵ mimóní̵ sɨnɨ gí̵wí̵ tí̵nɨ eŋí̵ tí̵nɨ nene imónɨŋwápɨ Gorɨxoyá xwioxí̵yo wí ŋweapaxí̵ menɨnɨ. Negí̵ wará urí̵ epaxí̵ imónɨŋí̵pɨ amɨpí urí̵ mepaxí̵pɨ tí̵ŋí̵ e ŋweapaxí̵ mimónɨnɨ. 51 Nionɨ rarɨŋápɨ nánɨ ududí̵ rɨseainarɨnɨ? Ai, nionɨ yumí̵í xwɨyí̵á Gorɨxoyápɨ áwaŋí̵ bɨ osearɨmɨnɨ. Gorɨxomɨ dɨŋí̵ wɨkwí̵roarɨŋwae'ne nɨnenenɨ mɨpepa nerane aí pe'kákí̵ yoparí̵pɨ ráná sɨnɨ me' ápiaŋwí̵ norí̵mɨxɨrɨ yarɨŋí̵pa nɨnenenɨ ámɨ wará xegí̵ bɨ imónaní̵wárɨnɨ. Pe'kákí̵ ráná pegí̵áyí̵ wará urí̵ mepaxí̵ imónɨŋí̵pɨ ninɨmɨ wiápí̵nɨmearo sɨnɨ sɨŋí̵ ŋweaŋwae'ne wará xegí̵ bɨ inɨrane yaní̵wárɨnɨ. 53 Ayí̵ rɨpɨ seararɨŋɨnɨ. Íná negí̵ wará urí̵ epaxí̵ imónɨŋí̵pɨ sɨnɨ anɨŋí̵ miní̵ axí̵pɨ imónɨpaxí̵manɨ. Urí̵ mepaxí̵ imónɨŋí̵pɨ íkíkí̵ inɨní̵árɨnɨ. Íná negí̵ wará nɨpepaxí̵ imónɨŋí̵pɨ sɨnɨ anɨŋí̵ miní̵ axí̵pɨ imónɨpaxí̵manɨ. Mɨpepaxí̵ imónɨŋí̵pɨ íkíkí̵ inɨní̵árɨnɨ. 54 Negí̵ wará pɨyí̵ erɨ urí̵ erɨ epaxí̵ imónɨŋí̵pɨ xegí̵ bɨ nimónɨrɨ pɨyí̵ erɨ urí̵ erɨ mepaxí̵ imónɨŋí̵pimɨ rɨxa íkíkí̵ ináná Bɨkwí̵yo dánɨ re nɨrɨnɨrɨ eánɨŋí̵pɨ tí̵nɨ xɨxenɨ imónɨní̵árɨnɨ, “Pɨyí̵pɨyɨ rɨnɨŋí̵pɨ rɨxa anɨpá imɨxɨnɨnɨ. Rɨxa xopɨrárí̵ winɨnɨ.” 55 Xwɨyí̵á axí̵ ámɨ wí e eánɨŋí̵ rɨpɨ enɨ xɨxenɨ imónɨní̵árɨnɨ, “Pɨyí̵ rɨpɨxɨnɨ, ‘Sɨnɨ ámáyo xopɨrárí̵ wipaxí̵pɨnɨrɨnɨ.’ rɨsimónarɨnɨ? Oweoɨ, sɨnɨ e wí epaxí̵pɨxɨ menɨnɨ. Pɨyí̵ rɨpɨxɨnɨ, ‘Ámáyo pɨkímɨ nánɨ sɨnɨ sidɨŋí̵ opaxí̵pɨnɨrɨnɨ.’ rɨsimónarɨnɨ? Oweoɨ, sɨnɨ e wí epaxí̵pɨxɨ menɨnɨ.” Íná nánɨ e nɨrɨnɨrɨ eánɨŋí̵pɨ tí̵nɨ enɨ xɨxenɨ imónɨní̵árɨnɨ. 56 Í̵wí̵ ámae'ne yarɨŋwápimɨ dánɨ Pɨyí̵pɨ sidɨŋí̵nɨŋí̵ norɨ neapɨkipaxí̵ imónɨnɨ. Pípimɨ dánɨ marí̵áɨ, nene Gorɨxoyá ŋwí̵ ikaxí̵ rɨnɨŋí̵pimɨ nɨwiaíkirí̵ná í̵wí̵ yarɨŋwárɨnɨ. Ayɨnánɨ “Pɨyí̵pɨ ŋwí̵ ikaxí̵ rɨnɨŋí̵pimɨ dánɨ eŋí̵ eánɨŋí̵ nimónɨrɨ ámá pɨkipaxí̵ imónɨŋí̵pɨrɨnɨ.” rɨpaxí̵rɨnɨ. 57 E nerɨ aí Gorɨxomɨ yayí̵ owianeyɨ. O negí̵ Ámɨná Jisasɨ Kiraiso neaiiŋí̵pimɨ dánɨ Pɨyí̵pimɨ xopɨrárí̵ wipaxí̵ neaimɨxɨŋí̵rɨnɨ. 58 Ayɨnánɨ gí̵ nɨrɨxí̵meáyí̵ne', dɨŋí̵ wɨkwí̵rogí̵ápɨ xaíwí̵ í̵á nɨxɨrɨróná bɨ e'í̵ mɨmɨxeánɨpa e'í̵rɨxɨnɨ. Ámɨnáomɨ nuxí̵dɨróná rí̵wí̵ nɨrí̵kwínɨrɨ yarɨgí̵ápɨ wí surí̵má imónɨní̵a meŋagɨ nánɨ “Nene xí̵o ‘E e'í̵rɨxɨnɨ.’ rɨŋí̵pɨ bɨ onɨmiápɨ nerí̵náyí̵, ayí̵ apánɨrɨnɨ.” mɨseaimóní̵ anɨŋí̵ miní̵ xwapí̵ ayá wí e'í̵rɨxɨnɨ.
Copyright information for AAK
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018